CELEX: 62021TN0531
Language: sk
Date: 2021-08-31 00:00:00
Title: Vec T-531/21: Žaloba podaná 31. augusta 2021 – QN/Komisia

15.11.2021   
            
            
               SK
            
            
               Úradný vestník Európskej únie
            
            
               C 462/47
            
         
      Žaloba podaná 31. augusta 2021 – QN/Komisia
      (Vec T-531/21)
      (2021/C 462/56)
      Jazyk konania: angličtina
      
         Účastníci konania
      
      
         Žalobca: QN (v zastúpení: L. Levi a N. Flandin, advokáti)
      
         Žalovaná: Európska komisia
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutie žalovanej o nepovýšení žalobcu, ktoré vyplýva z toho, že 12. novembra 2020 bolo uverejnené administratívne oznámenie č. 32-2020, ktorým bol ukončený postup povyšovania za rok 2020 a ktorým sa stanovil zoznam povýšených úradníkov, na ktorom sa meno žalobcu nenachádza,
               
            
                  —
               
               
                  takisto v nevyhnutnom rozsahu zrušil rozhodnutie žalovanej z 1. júna 2021 o zamietnutí sťažnosti podanej žalobcom proti rozhodnutiu o jeho nepovýšení,
               
            
                  —
               
               
                  uložil povinnosť poskytnúť náhradu z dôvodu nemajetkovej ujmy, ktorá bola žalobcovi spôsobená,
               
            
                  —
               
               
                  na základe článku 89 Rokovacieho poriadku Všeobecného súdu uložil žalovanej povinnosť predložiť anonymizovanú kópiu zápisnice zo zasadnutia spoločného výboru pre povýšenie a zápisnice zo stretnutia medzi ústredným výborom zamestnancov a generálnym riaditeľom Generálneho riaditeľstva TAXUD,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza tri žalobné dôvody.
      
                  1.
               
               
                  Prvý žalobný dôvod je založený na porušení článku 45 služobného poriadku a článku 4 ods. 1 rozhodnutia Komisie C(2013) 8968 final zo 16. decembra 2013.
               
            
                  2.
               
               
                  Druhý žalobný dôvod je založený na porušení zásady rovnosti zaobchádzania – porušenie článku 41 ods. 1 Charty základných práv Európskej únie – porušenie pravidiel objektívnosti a nestrannosti.
               
            
                  3.
               
               
                  Tretí žalobný dôvod je založený na porušení povinnosti odôvodnenia – porušenie článku 41 ods. 2 Charty základných práv Európskej únie a porušenie článku 296 ods. 2 ZFEÚ.